চ্যাম্পিয়ন্স লিগে আজ বার্সা-ডর্টমুন্ড, পিএসজি-অ্যাস্টন ভিলা

ওয়েব ডেস্ক: মঙ্গলবার উয়েফা চ্যাম্পিয়ন্স লিগে (UEFA Champions League) অকল্পনীয় রাত গিয়েছে। ১৫ বারের ইউরোপ সেরা রিয়াল মাদ্রিদকে ৩-০ উড়িয়ে দিয়েছে একবারও ট্রফি না জেতা আর্সেনাল। এদিকে বায়ার্ন মিউনিখকে তাদের ঘরের মাঠ আলিয়াঞ্জ এরিনায় ২-১ হারিয়েছে ইন্টার মিলান। আজ বুধবার রাতে কোয়ার্টার ফাইনালের প্রথম পর্বের আরও দুটো ধুন্ধুমার ম্যাচ। আজও কি অঘটন হবে?

আজ রাতে একদিকে মুখোমুখি পিএসজি (PSG) এবং অ্যাস্টন ভিলা (Aston Villa) আর অন্যদিকে বার্সেলোনার (FC Barcelona) সামনে বরুসিয়া ডর্টমুন্ড (Borussia Dortmund)। পিএসজি এবং বার্সা ফেভারিট কিন্তু গতকালের ম্যাচ সব অঙ্ক ঘেঁটে দিয়েছে। দুই ম্যাচের দুই আন্ডারডগ দল নিশ্চয়ই গত রাতের খেলা অনুপ্রেরণা পেয়েছে। আর্সেনাল এবং ইন্টার যদি পারতে পারে তাহলে ভিলা এবং ডর্টমুন্ডই বা পারবে না কেন?

আরও পড়ুন: জঙ্গলে টানা ১২ ঘণ্টা অনুশীলন! প্রিয়াংশের সাফল্যের রহস্য কী?

তবে এই মরসুমের বার্সাকে হারাতে গেলে স্পেশাল কিছু করতে হবে ডর্টমুন্ডকে। হ্যান্সি ফ্লিকের হাতে পড়ে দলটা লিওনেল মেসির সেরা সময়ের বার্সার মতো ভয়ঙ্কর হয়ে উঠেছে। লামিনে ইয়ামাল, পেদ্রি, রবার্ট লেওয়ানডস্কি, রাফিনহাদের আক্রমণ বিভাগ প্রতিপক্ষ রক্ষণকে খড়কুটোর মতো উড়িয়ে দিচ্ছে। ডর্টমুন্ড রক্ষণেরও আজ অগ্নিপরীক্ষা।

এদিকে প্যারিসের ক্লাবও ছুটছে। টুর্নামেন্টের অন্যতম ফেভারিট লিভারপুলকে ছিটকে দিয়ে শেষ আটে উঠেছে তারা। লিভারপুলের দুর্গ অ্যানফিল্ড থেকে জয় ছিনিয়ে নিয়ে এসেছে। কিলিয়ান এমবাপে, নেইমার জুনিয়র, মেসি থাকতে যা হয়নি, এবার তেমন বড় তারকা ছাড়া লুইস এনরিকের দল তা সম্ভব করার স্বপ্ন দেখাচ্ছে।

দেখুন অন্য খবর: